Covid-19-statistieke: Soveel nuwe gevalle, só vorder inentingsArgieffoto (Foto: GCIS) Suid-Afrika het nou meer as 1 540 000 bevestigde Covid-19-gevalle met 1 048 nuwe gevalle wat aangemeld is. Dr. Zweli Mkhize, minister van gesondheid, het Woensdagaand bevestig dat 1 540 009 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 52 372 nadat nog 121 sterftes aangemeld is: vier in die Oos-Kaap, 38 in die Vrystaat, 24 in Gauteng, vyf in KwaZulu-Natal, 38 in Limpopo, vier in Mpumalanga en agt in die Noord-Kaap. Tot dusver het 1 466 595 mense reeds van die virus herstel; dit is ’n herstelkoers van 95%. Suid-Afrika het tot dusver 9 690 819 toetse vir Covid-19 gedoen, 25 155 sedert die vorige verslag. Meer as 207 000 gesondheidsorgwerkers is reeds teen Woensdag 18:30 teen Covid-19 ingeënt. Provinsiale statistieke: Sterftes en persone wat herstel het: